गुरुग्राम। केन्द्रीय गृह मंत्री राजनाथ सिंह 21 जुलाई को हरियाणा के गुरुग्राम से राष्ट्रव्यापी कार्यक्रम स्टूडेंट पुलिस कैडेट(एसपीसी) की शुरुआत करेंगे। भारत सरकार द्वारा शुरू किए जा रहे इस स्टूडेंट पुलिस कैडेट(एसपीसी) कार्यक्रम के मार्फत देश के विद्यार्थियों को बुनियादी कानून और पुलिस की कार्यप्रणाली के बारे में जानकारी मिलेगी। इस कार्यक्रम में हरियाणा के मुख्यमंत्री मनोहर लाल भी उपस्थित रहेंगे। आगामी 21 जुलाई को गुरुग्राम में होने वाले एसपीसी के राष्ट्रीय लांच कार्यक्रम में देशभर के विभिन्न राज्यों से लगभग 7000 विद्यार्थी भाग लेंगे।